Diari Oficial de la Generalitat Valenciana


Sumari del DOGV 4872, del 28-10-2004 (2004/10507)

Informació pública de la proposta de programa d'actuació integrada per al desenvolupament de la unitat d'execució A-1 de les normes subsidiàries de Planejament Municipal de Chilches (Castelló), resultant de l'homologació i pla parcial de l'àmbit de la unitat d'actuació A-1 de les esmentades normes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4872

Data del DOGV
:   28-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10120


Organisme emissor
:   Edimagna, SL

Tipus de document
:   Anunci

Informació pública de la proposta de programa d'actuació integrada per al desenvolupament de la unitat d'execució A-1 de les normes subsidiàries de Planejament Municipal de Chilches (Castelló), resultant de l'homologació i pla parcial de l'àmbit de la unitat d'actuació A-1 de les esmentades normes. [2004/S10424]
  
L'entitat mercantil Edimagna, Sociedad Limitada, amb domicili a Nules (Castelló), carrer San Vicente núm. 8, baix, amb codi d'identificació fiscal número B-12469375, ha formulat programa d'actuació integrada de la unitat d'actuació A-1 de les normes subsidiàries de planejament municipal de Chilches (Castelló), que inclou l'alternativa tècnica de programa, memòria justificativa del programa, document d'homologació sectorial modificativa, pla de reforma interior i avantprojecte d'urbanització, a l'empara del que establix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que establix l'apartat 1.C) de l'esmentat article en relació amb l'article 46.3, ambdós de l'esmentada Llei, se sotmet l'esmentat programa amb tota la documentació annexa a informació pública per termini de 20 dies hàbils a partir del següent dia de la publicació d'este anunci en el Diari Oficial de la Generalitat Valenciana.
  
Es fa constar que durant este termini els interessats podran formular qualsevol al·legacions que els convinga segons dret, així com altres alternatives de programa i, si s'escau, proposicions juridicoeconòmiques; tot això en els termes i condicions de l'esmentada Llei 6/1994, i a este efecte qualsevol interessat podrà consultar l'expedient depositat en la notaria de Fernando Márquez Lerga, situat al carrer Santa Teresa, núm. 3, baix de Nules (Castelló).
  
Igualment es fa constar que qualsevol persona podrà comparéixer en esta notaria per a obtindre còpia de l'acta de protocol·lització, o sol·licitar que se li exhibisca esta.
  
L'esmentada documentació, i també l'expedient administratiu, podrà ser consultat a l'Ajuntament de Chilches els dies hàbils en horari d'atenció al públic.
  
Les al·legacions que, si s'escau, es formulen, seran presentades davant el Registre General de l'Ajuntament de Chiches.
  
Així mateix, mitjançant el present anunci, segons el que establix el paràgraf segon de l'article 48, en relació amb l'article 46 paràgrafs 4 i 5 de la Llei 6/1994, es comunica als interessats que en el termini de cinc dies hàbils per a presentar les proposicions juridicoeconòmiques, comença el següent dia hàbil a la finalització del termini de 20 dies anteriorment indicat. Durant este termini podran formular-se les esmentades proposicions en el Registre General de l'Ajuntament de Chilches.